stanford-oval/wikipedia huggingface dataset:
อาร์เอ็มเอส ควีนแมรี
หลังปลดระวาง > การพบกันของสองควีนแมรี ค.ศ. 2006

วันที่ 23 กุมภาพันธ์ ค.ศ. 2006 อาร์เอ็มเอส ควีนแมรี 2 (RMS Queen Mary 2) ได้แสดงความเคารพเรือควีนแมรีรุ่นก่อนขณะแวะจอดที่ท่าเรือลอสแองเจลิสระหว่างการล่องเรือจากแอฟริกาใต้ไปยังเม็กซิโก
ในเดือนมีนาคม ค.ศ. 2011 เอ็มเอส ควีนวิกทอเรีย (MS Queen Victoria) ได้แสดงความเคารพและจุดดอกไม้ไฟ และในวันที่ 12 มีนาคม ค.ศ. 2013 เอ็มเอส ควีนเอลิซาเบธ (MS Queen Elizabeth) ก็จุดดอกไม้ไฟแสดงความเคารพแบบเดียวกัน
พิธีแสดงความเคารพดังกล่าวดำเนินไปโดยที่ควีนแมรีตอบรับด้วยแตรลมที่ใช้งานได้เพียงอันเดียว เพื่อตอบสนองต่อเสียงแตรใหม่ของควีนแมรี 2 ที่ประกอบด้วยแตรใหม่ 2 อันและแตรดั้งเดิมของควีนแมรีที่สร้างใน ค.ศ. 1934 ซึ่งยืมมาจากลองบีช เดิมทีควีนแมรีมีหวูดสามตัวที่ปรับความถี่ไว้ที่ 55 เฮิรตซ์ การเลือกความถี่นี้เป็นเพราะมันต่ำพอที่เสียงดังมากของมันจะไม่เป็นอันตรายต่อหูของมนุษย์
ข้อกำหนดขององค์การทางทะเลระหว่างประเทศ (IMO) ในปัจจุบันระบุว่าความถี่ของแตรเรือต้องอยู่ในช่วง 70–200 เฮิรตซ์ สำหรับเรือที่มีความยาวมากกว่า 200 เมตร (660 ฟุต) ตามธรรมเนียมแล้ว ยิ่งความถี่ต่ำ เรือก็จะยิ่งใหญ่ เนื่องจากเรือควีนแมรี 2 มีความยาว  1,132 ฟุต (345 เมตร) ได้จึงได้รับการกำหนดให้ใช้เสียงแตรที่มีความถี่ต่ำที่สุด (70 เฮิรตซ์) ตามกฎระเบียบ นอกเหนือจากเสียงแตร 55 เฮิรตซ์ที่ได้รับการปรับปรุงใหม่และให้ยืมใช้ถาวร ความถี่ 55 เฮิรตซ์ คือโน้ต "A" ที่สูงกว่าโน้ตต่ำสุดของเปียโนมาตรฐานไปหนึ่งอ็อกเทฟ เสียงแตรไทฟอนที่ทำงานด้วยลมสามารถได้ยินได้ไกลอย่างน้อย 10 ไมล์ (16 กิโลเมตร)
หลังปลดระวาง > สัญญาเช่ากับเออร์บันคอมมอนส์ ค.ศ. 2016

ใน ค.ศ. 2016 เออร์บันคอมมอนส์ (Urban Commons) บริษัทอสังหาริมทรัพย์ ได้ซื้อสัญญาเช่าซึ่งมีระยะเวลาขยายออกไปจนถึง ค.ศ. 2082 โดยเป็นการซื้อเนื่องจากการผิดสัญญาของผู้เช่าเดิม สัญญาเช่ากำหนดให้พวกเขาต้องดำเนินการบำรุงรักษาเรือประจำวันและโครงการระยะยาว คาร์นิวัลครูเซสเข้ามาบริหารโดมทั้งหมดและปรับปรุงประสิทธิภาพภายใต้การบริหารของพวกเขา ผู้ประกอบการสร้างรายได้จากงานกิจกรรมต่าง ๆ การจองโรงแรม และค่าธรรมเนียมผู้โดยสารจากท่าเรือสำราญคาร์นิวัลที่อยู่ใกล้เคียง ซึ่งเป็นแหล่งรายได้ที่ใหญ่ที่สุด เงินภาษีของประชาชนไม่ได้ถูกนำมาใช้ในการบำรุงรักษาเรือภายใต้สัญญาเช่า เออร์บันคอมมอนส์มีแผนปรับปรุงเรืออย่างกว้างขวางและพัฒนาพื้นที่จอดรถที่อยู่ติดกัน 45 เอเคอร์ (18 เฮกตาร์) ใหม่ พร้อมทั้งสร้างโรงแรมบูติก ร้านอาหาร ท่าจอดเรือ โรงละครกลางแจ้ง เส้นทางจ็อกกิง เส้นทางจักรยาน และอาจรวมถึงชิงช้าสวรรค์ขนาดใหญ่ โดยทั้งหมดนี้มีค่าใช้จ่ายสูงถึง 250 ล้านดอลลาร์
ในเดือนพฤษภาคม ค.ศ. 2019 เออร์บันคอมมอนส์ได้ก่อตั้งกองทุนอสังหาริมทรัพย์อีเกิลฮอสปิทาลิตี (Eagle Hospitality Real Estate Trust) โดยมีเป้าหมายจะระดมทุนได้ถึง 566 ล้านดอลลาร์สหรัฐสำหรับควีนแมรี รวมถึงทรัพย์สินโรงแรมอื่น ๆ ในพอร์ตโฟลิโออีก 12 แห่งที่บริษัทเป็นเจ้าของหรือบริหาร ในเดือนธันวาคม ค.ศ. 2019 มีการประกาศว่าเมืองกำลังตรวจสอบการเงินของเออร์บันคอมมอนส์เพื่อพิจารณาว่าเมืองลองบีช "ได้รับเงินรายได้ที่ควรได้" ครบถ้วนหรือไม่
หลังปลดระวาง > สภาพใน ค.ศ. 2017

ใน ค.ศ. 2017 มีการออกรายงานสภาพเรือ รายงานดังกล่าวระบุว่า ไม่เพียงแต่ตัวเรือเท่านั้น แต่ส่วนรองรับพื้นที่จัดแสดงที่ยกสูงภายในเรือก็เกิดการกัดกร่อน และสภาพของเรือที่เสื่อมโทรมลงยังทำให้บางจุด เช่น ห้องเครื่องก็เสี่ยงต่อน้ำท่วมด้วย มีการประเมินว่าค่าซ่อมอยู่ที่ประมาณ 300 ล้านดอลลาร์สหรัฐ ในเดือนพฤศจิกายน ค.ศ. 2016 ลองบีชได้จัดสรรเงิน 23 ล้านดอลลาร์สหรัฐเพื่อซ่อมแซมส่วนสำคัญที่สุดของควีนแมรี จอห์น ไคส์เลอร์ ผู้อำนวยการฝ่ายพัฒนาเศรษฐกิจและอสังหาริมทรัพย์ของลองบีช กล่าวว่า "เรามีกรอบเวลาที่วิศวกรเชื่อว่าพวกเขาสามารถดำเนินโครงการเร่งด่วนเหล่านี้ให้เสร็จสิ้นได้ ความท้าทายสำคัญเหล่านี้คือเราจะจัดการได้ก็ต่อเมื่อถึงเวลาเท่านั้น ไม่สามารถทำทั้งหมดได้ในคราวเดียว" ผู้นำทางการเมืองในสกอตแลนด์ 
สถานที่เกิดของควีนแมรี เรียกร้องให้เทเรซา เมย์ นายกรัฐมนตรีอังกฤษในขณะนั้น กดดันรัฐบาลสหรัฐให้จัดสรรเงินทุนเพื่อซ่อมแซมเรือเดินทะเลลำใหม่ทั้งหมดใน ค.ศ. 2017
ในเดือนสิงหาคม ค.ศ. 2019 เอ็ดเวิร์ด พริบอนิก วิศวกรผู้รับผิดชอบการตรวจสอบเรือควีนแมรีในนามของลองบีช ออกรายงานที่ระบุว่าเรือลำดังกล่าวอยู่ในสภาพแย่ที่สุดเท่าที่เขาเคยเห็นมาในช่วง 25 ปีของการทำงาน พริบอนิกกล่าวว่าการละเลยควีนแมรีนั้นเลวร้ายลงภายใต้การบริหารของเออร์บันคอมมอนส์และสรุปว่า "หากไม่เพิ่มกำลังคนและเงินทุนอย่างรวดเร็วและเป็นจำนวนมาก สภาพเรือก็อาจไม่สามารถกอบกู้ได้ในไม่ช้า" เหตุการณ์การละเลยที่เกิดขึ้นเมื่อเร็ว ๆ นี้ ได้แก่ น้ำเสียท่วมห้องแกรนด์บอลรูมหลังจากท่อที่ปะไว้ด้วยเทปผ้าอย่างลวก ๆ แตก, น้ำขังจำนวนมากในท้องเรือ, และสีที่เพิ่งทาบนปล่องไฟลอกออกเนื่องจากวิธีการทาที่ไม่ดี ข้อสรุปในแง่ร้ายของพริบอนิกถูกโต้แย้งโดยเจ้าหน้าที่เมือง ซึ่งเรียกคำเตือนเหล่านั้นว่า "เกินจริง" และชี้ให้เห็นถึงงาน "สำคัญ" ที่ได้ดำเนินการไปแล้วเพื่อซ่อมแซมควีนแมรี
เงิน 23 ล้านดอลลาร์สหรัฐที่จัดสรรไว้สำหรับซ่อมแซมหมดลงใน ค.ศ. 2018 โดยโครงการเร่งด่วน 19 จาก 27 โครงการที่ระบุไว้ในการสำรวจทางทะเล ค.ศ. 2015 เสร็จสมบูรณ์ ณ เดือนกันยายน ค.ศ. 2019 มีการเบิกจ่ายเกินงบประมาณอย่างมีนัยสำคัญโดยรวม โดยเฉพาะค่าใช้จ่ายในการซ่อมแซมเพื่อความปลอดภัยจากอัคคีภัยเพิ่มขึ้นจากประมาณการเดิม 200,000 ดอลลาร์สหรัฐ เป็น 5.29 ล้านดอลลาร์สหรัฐ จากปัญหาที่ยังคงเหลืออยู่อีกแปดประการที่ถูกระบุไว้ใน ค.ศ. 2015 มีสองประการที่ถูกพิจารณาว่า "วิกฤต" ซึ่งรวมถึงการนำเรือชูชีพของเรือออก เนื่องจากผุพังและอยู่ในภาวะเสี่ยงจะพังทลาย
ในเดือนตุลาคม ค.ศ. 2019 ลองได้เตือนเออร์บันคอมมอนส์ว่าบริษัทกำลังล้มเหลวในการปฏิบัติตามข้อผูกพันในการบำรุงรักษาและซ่อมแซมควีนแมรี และด้วยเหตุนั้นบริษัทจึงอยู่ในภาวะเสี่ยงจะผิดสัญญาเช่าระยะเวลา 66 ปี เออร์บันคอมมอนส์ตอบกลับด้วยแผนการซ่อมแซมที่ปรับปรุงใหม่ รวมถึงการถอดเรือชูชีพออก โดยมีค่าใช้จ่ายระหว่าง 5 ถึง 7 ล้านดอลลาร์ และงานทาสีใหม่
ถูกกล่าวอ้างว่ามีวิญญาณสิง

หลังควีนแมรีถูกนำมาจอดถาวรในแคลิฟอร์เนีย มีการกล่าวอ้างว่าเรือลำนี้มีผีสิง การกล่าวอ้างเหล่านี้เริ่มขึ้นอย่างจริงจังในคริสต์ทศวรรษ 1980 (อาจจะกระทำโดยพนักงานเพื่อดึงดูดลูกค้าหรือทำให้แขกตกใจกลัว) และเพิ่มจำนวนขึ้นตั้งแต่นั้นเป็นต้นมา ตัวอย่างเช่น ใน ค.ศ. 2008 นิตยสารไทม์จัดให้ควีนแมรีอยู่ในรายชื่อ "10 สถานที่ผีสิงยอดนิยม" ของพวกเขา ห้องโดยสารห้องหนึ่งถูกกล่าวหาว่ามีวิญญาณของบุคคลที่ถูกกล่าวกันว่าถูกฆาตกรรมอยู่ที่นั่นสิงอยู่ ยังมีตำนานเล่าขานกันถึงเด็กหญิงที่วิญญาณวนเวียนอยู่ที่สระว่ายน้ำชั้นสองเดิมและเรื่องราวของพ่อที่ฆาตกรรมลูกสาวสองคนบนเรือ
อย่างไรก็ตาม ไม่มีบันทึกทางประวัติศาสตร์ใด ๆ ที่สนับสนุนข้อกล่าวอ้างเหล่านี้เนื่องจากไม่มีผู้ใดถูกฆาตกรรมบนเรือลำนี้ การเสียชีวิตบนเรือส่วนใหญ่เกิดจากสาเหตุตามธรรมชาติ นอกจากนี้ โจ นิกเคลล์ ผู้ร่วมงานของศูนย์สอบสวน (Center for Inquiry) ยังอธิบายว่าตำนานผีสิงของควีนแมรีนั้นเกิดจากปรากฏการณ์แพริโดเลีย (pareidolia) ภาพลวงทางจิตที่ถูกกระตุ้นโดยความรู้สึกส่วนตัว และการฝันกลางวันที่พนักงานที่ทำงานซ้ำ ๆ มักประสบ
ถึงกระนั้น ควีนแมรีก็จัดกิจกรรมประสบการณ์สถานที่ท่องเที่ยวที่มีผีสิงจำนวนมาก เช่น ทัวร์ "การเผชิญหน้ากับผี" และ "โครงการผีสีเทา" ทัวร์เหล่านี้ ถึงแม้จะเน้นไปที่กิจกรรมเหนือธรรมชาติ แต่ก็หักล้างตำนานหลาย ๆ เรื่องของเรือ ด้วยข้อเท็จจริงที่ดึงมาจากปูมเรือ เช่น บันทึกการเสียชีวิตที่ได้รับการบันทึกไว้
ห้องวิทยุสมัครเล่น

ห้องวิทยุไร้สายดั้งเดิมของควีนแมรีที่มีเจ้าหน้าที่ผู้เชี่ยวชาญประจำการถูกรื้อออกเมื่อเรือเทียบท่าในลองบีช ในที่เดิมนั้น มีการสร้างห้องวิทยุสมัครเล่นขึ้นตามข้อเสนอของเนต ไบรต์แมน นักวิทยุสมัครเล่นชาวลองบีชรหัสเรียกขาน K6OSC ห้องวิทยุสมัครเล่นนี้ตั้งอยู่บนชั้นดาดฟ้าเหนือห้องรับสัญญาณวิทยุเดิม โดยมีการนำอุปกรณ์วิทยุเดิมที่ถูกทิ้งแล้วบางส่วนมาใช้เพื่อการจัดแสดง ห้องไร้สายแห่งใหม่เปิดดำเนินการเมื่อวันที่ 22 เมษายน ค.ศ. 1979 สถานีวิทยุสมัครเล่นนี้มีสัญญาณเรียกขาน W6RO ("วิสกี ซิกซ์ โรมีโอ ออสการ์") ดำเนินการโดยอาสาสมัครจากชมรมวิทยุสมัครเล่นท้องถิ่น พวกเขาจัดพนักงานประจำห้องวิทยุในช่วงเวลาเปิดทำการส่วนใหญ่ วิทยุเหล่านี้ยังสามารถถูกใช้โดยนักวิทยุสมัครเล่นที่มีใบอนุญาตคนอื่น ๆ ได้ด้วย
เพื่อเป็นเกียรติแก่การอุทิศตนเป็นเวลากว่า 40 ปีของเขาให้กับ W6RO และควีนแมรี ในเดือนพฤศจิกายน ค.ศ. 2007 ห้องวิทยุของควีนแมรีจึงได้รับการเปลี่ยนชื่อเป็นห้องวิทยุเนต ไบรต์แมน สิ่งนี้ถูกประกาศเมื่อวันที่ 28 ตุลาคม ค.ศ. 2008 ในงานเลี้ยงฉลองวันเกิดครบรอบ 90 ปีของไบรต์แมน โดยโจเซฟ เพรวราทิล อดีตประธานและซีอีโอของควีนแมรี
แบบจำลองเรือควีนแมรี (หน้า) และควีนเอลิซาเบธ (หลัง) สร้างโดยจอห์นบราวนแอนด์คอมปานี จัดแสดงที่พิพิธภัณฑ์การขนส่งกลาสโกว์
ควีนแมรีระหว่างการสร้างที่ไคลด์แบงก์ ป. 1934
ป้ายติดกระเป๋าสัมภาระของควีนแมรี
"ผู้ชายต่างหากที่สำคัญ" โปสเตอร์โฆษณาของคูนาร์ดไลน์ในปลายคริสต์ทศวรรษ 1930
เดินทางถึงท่าเรือนิวยอร์กในวันที่ 20 มิถุนายน ค.ศ. 1945 พร้อมทหารอเมริกันหลายพันนาย
นอร์ม็องดี, ควีนแมรี และควีนเอลิซาเบธเทียบท่าในนิวยอร์กใน ค.ศ. 1940 เนื่องจากสงคราม
โครงสร้างหน้าของควีนแมรี ดังที่เห็นในลองบีช ในตอนที่เรือมาถึงลองบีช หน้าต่างของดาดฟ้าอาบแดดถูกขยายให้ใหญ่ขึ้น และปืนต่อสู้อากาศยานถูกนำมาจัดแสดงคร่อมเสากระโดงเรือเพื่อเป็นตัวแทนของช่วงเวลาในสงครามโลกครั้งที่สองของเรือลำนี้
ควีนแมรีในท่าเรือนิวยอร์ก
ควีนแมรีใน ค.ศ. 1965
ควีนแมรีที่เซาแทมป์ตัน (ค.ศ. 1960)
ควีนแมรีบนทะเลเหนือ (ค.ศ. 1959)
ควีนแมรีที่นิวยอร์ก (ค.ศ. 1961)
ควีนแมรีจากด้านเหนือของท่าเรือลองบีชใน ค.ศ. 2008
ควีนแมรีจากท้ายเรือใน ค.ศ. 2010
ทางเดินในที่พักชั้นหนึ่งซึ่งปัจจุบันเป็นส่วนหนึ่งของโรงแรมบนเรือ ตั้งแต่เดือนมกราคม ค.ศ. 2024
สะพานเดินเรือควีนแมรีใน ค.ศ. 2005
พระอาทิตย์กำลังตกด้านหลังเรือควีนแมรีในลองบีชเมื่อ ค.ศ. 2016
ควีนแมรีในฐานะโรงแรมพร้อมทางเดินขึ้นเรือถาวรใน ค.ศ. 2009
ดาดฟ้าอาบแดดกรายขวา (ค.ศ. 1972)
อาร์เอ็มเอส ควีนแมรี 2 กำลังเข้าใกล้ควีนแมรีที่ท่าเทียบเรือเมื่อวันที่ 23 กุมภาพันธ์ ค.ศ. 2006 โดยมีข้อความบนท้องฟ้าว่า "สรรเสริญราชินี" (HAIL TO THE QUEENS)
ควีนแมรีกับเรือดำน้ำโซเวียต B-427 ปัจจุบันปิดไม่ให้สาธารณชนเข้าชมแล้ว
ห้องวิทยุไร้สายของควีนแมรีที่ถูกย้ายตำแหน่ง ดำเนินการโดยนักวิทยุสมัครเล่นและติดตั้งอุปกรณ์ทันสมัย
อภิธานศัพท์อนิเมะและมังงะ

ต่อไปนี้เป็นอภิธานศัพท์เฉพาะสำหรับอนิเมะและมังงะ อนิเมะหมายรวมถึงซีรีส์แอนิเมชัน ภาพยนตร์แอนิเมชัน และวิดีโอแอนิเมชัน ส่วนมังงะหมายรวมถึงนวนิยายภาพ ภาพวาด และงานศิลปะที่เกี่ยวข้อง
หมายเหตุ: คำภาษาญี่ปุ่นที่ใช้โดยทั่วไป (เช่น โอนีซัง, คาวาอี และเซ็มไป) ไม่รวมอยู่ในรายการนี้
กลุ่มเป้าหมาย

โคโดโมะ (子供, kodomo, แปลว่า "เด็ก"): อนิเมะและมังงะสำหรับเด็ก
โจเซ (女性, josei, แปลว่า "ผู้หญิง"): อนิเมะและมังงะที่มีกลุ่มเป้าหมายเป็นผู้หญิงวัยผู้ใหญ่
โชโจะ (少女, shōjo, แปลว่า "หญิงสาว"): อนิเมะและมังงะที่มีกลุ่มเป้าหมายเป็นผู้หญิงวัยรุ่น
โชเน็ง (少年, shōnen, แปลว่า "ชายหนุ่ม"): อนิเมะและมังงะที่มีกลุ่มเป้าหมายเป็นผู้ชายวัยรุ่น
เซเน็ง (青年, seinen): อนิเมะและมังงะที่มีกลุ่มเป้าหมายเป็นผู้ชายวัยผู้ใหญ่
แนว

โชโจไอ (少女愛, shōjo-ai)
โชตากง (ショタコン, shotakon)
โชเน็นไอ (少年愛, shōnen-ai)
ต่างโลก หรือ อิเซไก (異世界, isekai): แนวย่อยของมังงะและอนิเมะที่ตัวละครถูกย้ายหรือเกิดในแต่โลกคู่ขนาน
บากูนีว (爆乳, bakunyū, แปลว่า "หน้าอกมหึมา"):แนวของสื่อลามกที่แสดงภาพของผู้หญิงที่มีหน้าอกใหญ่ กล่าวกันว่าขนาดบราในสื่อแนวบากูนีว มากกว่า G75 แต่ต่ำกว่า M70
บอยส์เลิฟ (ボーイズラブ, bōizu rabu): ย่อว่า "BL"
บาระ (爆乳, Bara, แปลว่า "กุหลาบ")
เมคา (mecha)
ยาโออิ (やおい, yaoi)
ยูริ (百合, yuri)
โลลิคอน (ロリコン, rorikon)
อิยาชิเก (癒し系, iyashikei, แปลว่า "เยียวยา"): แนวย่อยของแนวเสี้ยวชีวิต แสดงภาพของตัวละครที่ใช้ชีวิตอย่างสงบสุขในสิ่งแวดล้อมที่สงบ มีวัตถุประสงค์ทำให้ผู้ชมได้รับการเยียวยาใจ
ฮาเร็ม (harem)
แฟนดอม

คอมิเก็ต (コミケット, Komiketto, แปลว่า "ตลาดคอมิก"): งานแสดงสินค้าที่ใหญ่ที่สุดงานหนึ่งสำหรับการ์ตูนโดจินชิ ซึ่งจัดขึ้นปีละสองครั้งในอาริอาเกะ กรุงโตเกียว
โดจินชิ (同人誌, dōjinshi): ผลงานที่ผลิตโดยแฟนผลงาน หรือมือสมัครเล่น เช่น ผลงานล้อเลียน แฟนฟิกชัน หรือแฟนมังงะ
นิจิกง (二次コン, nijikon)
ปรากฏการณ์โอดางิริ (Odagiri effect): ปรากฏการณ์ทางโทรทัศน์ที่รายการหนึ่ง ๆ ดึงดูดผู้ชมผู้หญิงจำนวนมากเกินความคาดหมาย เนื่องจากรายการดังกล่าวมีนักแสดงชายหรือตัวละครชายที่มีเสน่ห์
ฟูโจชิ (腐女子, fujoshi, แปลว่า "เด็กหญิงเน่า"): แฟนผลงานผู้หญิงของผลงานแนวยาโออิ
แฟนดับ (fandub): ย่อมาจาก "fan-made dub" หมายถึงภาพยนตร์หรือวิดีโอที่แฟนผลงานนำบทสนทนามาพากย์เสียงทับ
แฟนซับ (fansub): ย่อมาจาก "fan-made subtitles" หมายถึงภาพยนตร์หรือวิดีโอที่แฟนผลงานแปลบทสนทนาเป็นภาษาอื่นและใส่บทบรรยายใต้ภาพของบทสนทนา
อนิพาโร (アニパロ, aniparo): คำสแลงของการใช้ตัวละครอนิเมะโดยแฟนผลงานในเชิงล้อเลียน มาจากการรวมคำว่า "anime" (อนิเมะ) และ "parody" (ล้อเลียน)
วีอาบู (weeaboo) หรือ วีบ (weeb)
ไวฟุ (waifu) / ฮัสแบนโดะ (husbando): ตัวละครสมมติจากสื่อที่ไม่ใช่คนจริง (โดยทั่วไปคืออนิเมะ มังงะ หรือวิดีโอเกม) ที่คนคนหนึ่งคลั่งไคล้หรือคิดว่าเป็นคู่ครองในอุดมคติ
โอตากุ (おたく, オタク, ヲタク, otaku)
ลักษณะนิสัย

โกเดเระ (豪デレ, goudere)
คูเดเระ (クーデレ, kūdere)
เคโมโนมิมิ (獣耳, けものミミ, ケモノミミ, kemonomimi)
ชูนิเบียว (中二病, chūnibyō, แปลว่า "โรคมัธยมสอง"): โดยทั่วไปใช้เพื่อกล่าววัยรุ่นช่วงต้นที่มีอาการหลงผิดมองว่าตนมีความสง่าและเชื่อว่าตนเองมีความรู้หรือพลังลับที่ซ่อนอยู่
ดันเดเระ (ダンデレ, dandere)
เดเระ (デレ, dere)
โดจิกโกะ (ドジっ子, dojikko)
บิโชโจะ (美少女, bishōjo, แปลว่า "สาวงาม"): หญิงสาวรูปงาม
บิโชเน็ง (美少年, bishōnen, แปลว่า "หนุ่มงาม")
ยันเดเระ (ヤンデレ, yandere)
สึนเดเระ (ツンデレ, tsundere)
อาโฮเงะ (アホゲ, ahoge, แปลว่า "ผมโง่ ๆ")): หมายถึงปอยผมที่โดดเด่นซึ่งชี้ในทิศทางที่แตกต่างจากผมส่วนที่เหลือของตัวละครในอนิเมะ/มังงะ
โอโตโกโนโกะ (男の娘, otokonoko, แปลว่า "ลูกสาวเพศชาย"): ผู้ชายที่มีการแสดงออกทางเพศตามวัฒนธรรมของเพศหญิง รวมถึงมีรูปลักษณ์แบบผู้หญิง หรือแต่งกายข้ามเพศ
ศัพท์อื่น ๆ

ดูเพิ่ม: หมวดหมู่:ศัพท์ในการ์ตูนญี่ปุ่น
กูโร (guro)
เกกิงะ (劇画, gekiga)
เกียรูเก (ギャルゲー, gyarugē)
คาเบดง (壁ドン, kabedon)
จูเนะ (ジュネ, juné)
ซีวี (CV): เสียงตัวละคร ย่อมาจาก "Character Voice" ดู นักพากย์ในประเทศญี่ปุ่น
เซ็ตไตเรียวอิกิ (絶対領域, zettai ryōiki)
เนม (ネーム, Nēmu): ภาพร่างคร่าว ๆ ของมังงะที่นำเสนอตีพิมพ์ Also known as a manga storyboard.
เซยู (声優, seiyū): นักพากย์ชาวญี่ปุ่น
โทบิราเอะ (扉絵, tobirae)
แปลงร่าง หรือ เฮ็นชิน (変身, henshin)
พากย์ (dub): เมื่อเสียงพูดในอนิเมะถูกแปลเป็นอีกภาษา
แฟนเซอร์วิส (ファンサービス, fan sābisu)
มังงากะ (漫画家, マンガ家, mangaka): ศิลปินมังงะ ผู้สร้างสรรค์มังงะ ใช้หมายถึงทั้งผู้แต่งเรื่องและผู้วาดภาพของผลงาน
มิฮิรางิ (見開き, mihiraki): ฉากในมังงะที่ครอบคุลมสองหน้าคู่ มักเป็นภาพเดี่ยวภาพเดียว
ยงโกมะ (4コマ漫画, yonkoma): มังงะที่วาดในรูปแบบสี่ช่อง
รอว์ (raw)
เรียวนะ (リョナ, ryona)
เลมอน (レモン, remon)
สแกนเลชัน (scanlation)
อนิเมะมิวสิกวิดีโอ (anime music video): ย่อว่า AMV เป็นคลิปวิดีโอจากซีรีส์อนิเมะอย่างน้อยหนึ่งเรื่องที่ถูกจัดให้เหมาะกับเพลงที่เล่นเป็นพื้นหลัง
ออริจินัลเน็ตแอนิเมชัน (original net animation): ย่อว่า ONA
ออริจินัลวิดีโอแอนิเมชัน (original video animation): ย่อว่า OVA
อายแคตช์ (アイキャッチ, aikyatchi): ฉากหรือภาพวาดที่ใช้ในตอนต้นและตอนท้ายของช่วงพักโฆษณาในรายการโทรทัศน์ญี่ปุ่น
เอโรเก (エロゲー, erogē): ย่อมาจาก เอโรติกเกม (エロチックゲーム, erochikku gēmu)
โอโตเมะเกม (乙女ゲーム, otome gēmu)
โอมาเกะ (おまけ, オマケ, omake): ตอนพิเศษเสริมของอนิเมะและมังงะ
เฮ็นไต (変態, hentai)
แหล่งข้อมูลอื่น

Anime Terminology Lexicon at Animeph.com – a large list of English and Japanese terms
Anime News Network's Lexicon
pixiv Encyclopedia - The Dictionary of Doujin/Manga/Illustration/Derivative Works (ในภาษาอังกฤษ) at pixiv
คอมมานโดเทียม

คอมมานโดเทียม หรือ หน่วยจู่โจมเทียม (อังกฤษ: pseudocommando) คือ ฆาตกรหมู่ในสาขานิติจิตเวชที่ก่อเหตุฆาตกรรมโดยไตร่ตรองไว้ก่อน และการฆาตกรรมหมู่และพร้อมฆ่าตัวตายตามโดยขับเคลื่อนด้วยจินตนาการที่เต็มไปด้วยความแค้น และหมกหมุ้นอยู่กับอาวุธปืน มีความใฝ่ฝันที่จะได้ฆ่าคน โดยทั่วไปจะเป็นการสะสมอาวุธและตามมาด้วยการโจมตีตามรูปแบบของคอมมานโดติดอาวุธหนัก
โดยทั่วไปแล้วผู้ก่อเหตุจะมองการกระทำที่หลงตนเองว่ากำลังทำสิ่งที่ดีงามทางศีลธรรมเพื่อการแก้แค้นต่อการปฏิบัติที่อยุติธรรมบนโลกที่ไม่เป็นธรรม และปรารถนาที่จะถูกมองด้วยการเป็นคนที่มีรัศมีที่น่าเลื่อมใสและน่าเชิดชู
ผู้สังเกตการณ์บางคนได้แบ่งฆาตกรสังหารหมู่ออกเป็นสามประเภท คือ คอมมานโดเทียม, กุลฆาต และ ชนแล้วหนี
ดูเพิ่ม

มือปืนกราดยิง
แอนเดอส์ เบห์ริง เบรวิก
คปเปปัง

คปเปปังที่นำมาผ่าครึ่งแล้วใส่ไส้อังโกะลงไป
คปเปปัง (ญี่ปุ่น: コッペパン; โรมาจิ: koppepan) หรือ ขนมปังม้วนญี่ปุ่น เป็นขนมปัง ที่มีรูปร่างคล้ายแกนปั่นด้าย มีฐานแบน สามารถถือด้วยมือเดียวได้ ถือเป็นขนมปังชนิดหนึ่งที่มีเอกลักษณ์เฉพาะของญี่ปุ่น
ความเป็นมา

ที่มาของคำว่า "คปเปะ" ยังไม่เป็นที่ชัดเจน แต่เชื่อกันว่ามาจากคำว่า coupé ในภาษาฝรั่งเศส แปลว่า "ถูกตัด"
คปเปปังได้รับการคิดค้นขึ้นในช่วงสงครามแปซิฟิกซึ่งเป็นช่วงที่มีการใช้ระบบปันส่วนอาหารหลัก โดยคปเปปัง 1 ชิ้นเทียบเท่ากับอาหาร 1 มื้อต่อคน
ปองพล ปัญญามิตร

| Khunpol Pongpol |
| --- | --- |

เกิด: 17 มีนาคม พ.ศ. 2546 (21 ปี) กรุงเทพมหานคร ประเทศไทย
อาชีพ:  นักแสดง  นักร้อง  นายแบบ 
ปีปฏิบัติงาน: พ.ศ. 2563–ปัจจุบัน
ตัวแทน: นาดาวบางกอก (2563–2565)
อาชีพทางดนตรี
แนวเพลง:  ทีป็อป  ป็อป 
เครื่องดนตรี: เสียงร้อง
ช่วงปี: พ.ศ. 2566–ปัจจุบัน
ค่ายเพลง:  ทาดา  ซันเรย์ มิวสิค 
สมาชิกของ: บัส 
 นักดนตรี
ปองพล ปัญญามิตร (เกิด 17 มีนาคม พ.ศ. 2546) ชื่อเล่น ขุนพล เป็นนักแสดง นักร้อง และนายแบบชาวไทย อดีตนักแสดงสังกัดนาดาวบางกอก เขาเป็นสมาชิกของบัส บอยแบนด์สัญชาติไทย ภายใต้สังกัดซันเรย์ มิวสิค เป็นที่รู้จักจากผลงานการแสดงจากซีรีส์เรื่อง แปลรักฉันด้วยใจเธอ (2563)
ประวัติ

ขุนพล ปองพล หรือเป็นที่รู้จักในนาม ขุนพล BUS เกิดเมื่อวันที่ 17 มีนาคม พ.ศ. 2546 ที่ กรุงเทพมหานคร ประเทศไทย ส่วนสูง 179 เซนติเมตร   มีพี่น้องกันทั้งหมด 2 คน เป็นบุตรคนแรก
จบการศึกษาระดับมัธยมจาก โรงเรียนสวนกุหลาบวิทยาลัย
ปัจจุบันกำลังศึกษาอยู่ที่ คณะนิเทศศาสตร์ จุฬาลงกรณ์มหาวิทยาลัย สาขาสื่อสารการแสดง
ขุนพล ปองพล ปัญญามิตร เป็นที่รู้จักในวงการบันเทิงมาจากผลงาน การแสดงในบทบาท “บาส” จากซีรีส์  แปลรักฉันด้วยใจเธอ จนโด่งดังและเป็นที่รู้จักกันอย่างกว้างขวาง และหลังจากซีรีส์ออกอากาศจบลงไป เขาได้เข้ามาเป็นศิลปินฝึกหัดตั้งแต่เดือน สิงหาคม พ.ศ. 2564 และยังโลดแล่นอยู่ในวงการบันเทิงให้เราได้ติดตามอยู่เป็นระยะ และปรากฏตัวอีกครั้งในการเป็นหนึ่งใน 24 ของเด็กฝึกรายการ 789 SURVIVAL รายการเฟ้นหาบอยกรุ๊ปวงใหม่
และเขาก็ทำสำเร็จโดย ขุนพล ปองพล สามารถติด 1 ใน 12 คน ได้เปิดตัวเป็นศิลปินบอยกรุ๊ปวง BUS หรือ Because of you I shine
ผลงานการแสดง > ซีรีส์

| 0 | 1 | 2 | 3 | 4 |
| --- | --- | --- | --- | --- |

| ปี | เรื่อง | บทบาท | ช่องออกอากาศ | หมายเหตุ |
| 2563 | แปลรักฉันด้วยใจเธอ | บาส | ไลน์ทีวี ช่องวัน 31 |  |
| 2564 | แปลรักฉันด้วยใจเธอ ภาค 2 | บาส | ไลน์ทีวี ช่องวัน 31 | นักแสดงรับเชิญ |
ผลงานการแสดง > มิวสิกวิดีโอ

| 0 | 1 | 2 |
| --- | --- | --- |

| ปี | เพลง | นักร้อง |
| 2563 | โคตรพิเศษ | พุฒิพงศ์ อัสสรัตนกุล |
| 2565 | ถ้าเธอไม่ได้คิดอะไร | บูม สหรัฐ |
| 2567 | BYE BYE | D-NA |
| 2567 | ขอโทษละกัน (friend to friend) | กฤษฏ์ อำนวยเดชกร |
ผลงานการแสดง > รายการ

| 0 | 1 | 2 | 3 | 4 |
| --- | --- | --- | --- | --- |

| ปี | รายการ | ช่องออกอากาศ | เวลาออกอากาศ | หมายเหตุ |
| 2566 | 789 SURVIVAL | ช่องวัน 31 | วันศุกร์   เวลา 21.15 น.   26 พฤษภาคม 2566 - 11 สิงหาคม 2566 | ย้อนหลังทาง YouTube : 789SURVIVAL |
| 2567 | BUSSING THAILAND | ช่องวัน 31 | วันเสาร์   เวลา 21.45 น.   15 มิถุนายน 2567 - 29 มิถุนายน 2567   วันเสาร์   เวลา 21.00 น.    6 กรกฎาคม 2567 - 7 กันยายน 2567 | ย้อนหลังทาง YouTube : BUS because of you i shine |
ผลงานเพลง > 789 SURVIVAL

สังกัด Sonray Music
| 0 | 1 | 2 |
| --- | --- | --- |

| ปี | เพลง | สมาชิก |
| 2566 | LIMIT BREAK 24 | 789 TRAINEE |
| 2566 | THIS TIME | 789 TRAINEE |
| 2566 | BLIND SPOT | BUS (Because of You I Shine) |
| 2566 | ROAD TRIP | BUS (Because of You I Shine) |
| 2566 | FORGET ME NOT | BUS (Because of You I Shine) |
ผลงานเพลง > BUS (Because of You I Shine)

สังกัด Sonray Music
| 0 | 1 | 2 | 3 |
| --- | --- | --- | --- |

| ปี | เพลง | อัลบั้ม | หมายเหตุ |
| 2566 | Because of You, I Shine |  |  |
| 2567 | WATCH YOUR STEP |  |  |
| 2567 | แค่น้องชาย (brother zone) |  | BUS7 UNIT |
| 2567 | LIAR |  |  |
| 2567 | TRANSFORMER |  |  |
| 2567 | สุขสันต์วันคิดถึง (Happily Missing You) |  |  |
| 2568 | BOW WOW |  |  |
ผลงานเพลง > ซิงเกิลพิเศษ

| 0 | 1 | 2 | 3 |
| --- | --- | --- | --- |

| ปี | เพลง | สมาชิก | หมายเหตุ |
| 2567 | ฟิลลิ่งแบบว่าอู้วว! | BUS (Because of You I Shine) | เพลงพิเศษรับซัมเมอร์ ที่เป็นพรีเซนเตอร์ให้กับน้ำดื่ม Nestle Pure Life |
| 2567 | เฟี้ยว | BUS (Because of You I Shine) | Ost. บัส ซิ่ง ไทยแลนด์ |
| 2567 | ภาพเรา (Good Quality Picture) | BUS (Because of You I Shine) | Ost. บัส ซิ่ง ไทยแลนด์ |
| 2568 | กั๊ก (No-status Status) | BUS (Because of You I Shine) | ost. ซีรีส์ GELBOYS สถานะกั๊กใจ |
รางวัล

| ปี | รางวัล | สาขาที่เข้าชิง | ร่วมกับ | จากผลงาน | ผลการตัดสิน |
| --- | --- | --- | --- | --- | --- |
| 2564 | Yniverse Awards 2020 | นักแสดงบทพระรองยอดเยี่ยม |  | แปลรักฉันด้วยใจเธอ | ชนะ |
| 2564 | LINE TV AWARDS 2021 | LINE TV BEST RISING STAR |  | แปลรักฉันด้วยใจเธอ | เสนอชื่อเข้าชิง |
| 2564 | Seoul International Drama Awards 2021 | Asian Star Prize |  | แปลรักฉันด้วยใจเธอ | เสนอชื่อเข้าชิง |
| 2564 | Siam Series Awards 2021 | นักแสดงหน้าใหม่ยอดนิยม |  | แปลรักฉันด้วยใจเธอ | ชนะ |
| 2567 | Thailand Social Awards 12 | Best Creator Performance on Social Media (Boy Band & Girl Grop) | BUS (Because of You I Shine) |  | ชนะ |
| 2567 | TOTY Music Awards 2023 | BEST MUSIC OF THE YEAR (MALE GROUP) | BUS (Because of You I Shine) | Because of You, I Shine | ชนะ |
| 2567 | TOTY Music Awards 2023 | THE BEST PERFORMANCE | BUS (Because of You I Shine) | Because of You, I Shine | ชนะ |
| 2567 | Kazz Awards 2024 | Trending Artist Award | BUS (Because of You I Shine) |  | ชนะ |
| 2567 | คมชัดลึก อวอร์ด ครั้งที่ 20 | ศิลปินหน้าใหม่ยอดเยี่ยม | BUS (Because of You I Shine) | Because of You, I Shine | เสนอชื่อเข้าชิง |
| 2567 | คมชัดลึก อวอร์ด ครั้งที่ 20 | T-pop ยอดนิยม | BUS (Because of You I Shine) |  | เสนอชื่อเข้าชิง |
| 2567 | Mint Awards 2024 | Entertainment Program of the Year | BUS (Because of You I Shine) | บัส ซิ่ง ไทยแลนด์ | ชนะ |
| 2567 | Mint Awards 2024 | Rookie of the Year (Music) | BUS (Because of You I Shine) |  | ชนะ |
| 2567 | GQ Men Of The Year 2024 | Breakout Band of the Year | BUS (Because of You I Shine) |  | ชนะ |
| 2567 | Spotify Wrapped Live Thailand 2024 | TOP RADAR THAILAND ARTIST OF 2024 | BUS (Because of You I Shine) |  | ชนะ |
| 2567 | 2024 Asia Artist Awards IN BANGKOK | BEST ARTIST 2024 | BUS (Because of You I Shine) |  | ชนะ |
| 2568 | สนุกสุดจัด 2024 | ศิลปินเพลง T-POP แห่งปี 2024 | BUS (Because of You I Shine) |  | ชนะ |
| 2568 | LINE MELODY MUSIC AWARDS PRESENTED BY SAMSUNG | LINE MELODY Best T-POP 2024 | BUS (Because of You I Shine) |  | ชนะ |
| 2568 | Thailand Social Award ครั้งที่ 13 | BEST CREATOR PERFORMANCE ON SOCIAL MEDIA (BOY BAND) | BUS (Because of You I Shine) |  | ชนะ |
| 2568 | The Guitar Mag Awards 2025 | NEW WAVE OF THE YEAR | BUS (Because of You I Shine) |  | ชนะ |
| 2568 | The Guitar Mag Awards 2025 | POPULAR VOTE | BUS (Because of You I Shine) |  | เสนอชื่อเข้าชิง |
| 2568 | The Guitar Mag Awards 2025 | BEST BOY GROUP OF THE YEAR | BUS (Because of You I Shine) |  | เสนอชื่อเข้าชิง |
แหล่งข้อมูลอื่น

ปองพล ปัญญามิตร ที่อินสตาแกรม
↑  แสดงความยินดี! ไฟนอลไลน์อัพ 12 สมาชิก 789 DEBUT GROUP จากรายการ 789SURVIVAL
↑  10 ผู้เข้าแข่งขันรายการ 789 SURVIVAL หล่อ น่ารัก มาแรง
↑  ไฟนอลไลน์อัพ 789 DEBUT GROUP 12 ผู้ชนะจาก 789SURVIVAL ส่งเซอร์ไพรส์พิเศษ 9×9 กลับมารวมตัวให้แฟน ๆ หายคิดถึง
↑  BUS: การเดินทางของเด็กหนุ่ม 12 คน จากเด็กฝึกสู่ดาวดวงใหม่วงการ T-Pop
↑  "ประวัติ "ขุนพล ปองพล" หนุ่มหล่อจากวง BUS ดีกรีหนุ่มนิเทศ จุฬาฯ".
↑  "ประวัติ ขุนพล ปองพล ปัญญามิตร (ขุนพล BUS)".
โคโรเนะ

| --- | --- |
โคโรเนะช็อกโกแลต
ชื่ออื่น: โครุเนะ (コルネ)
ประเภท: ขนมปังหวาน
แหล่งกำเนิด:  ญี่ปุ่น
 ตำราอาหาร: โคโรเนะ   สื่อ: โคโรเนะ
โคโรเนะ (ญี่ปุ่น: コロネ; โรมาจิ: korone) หรือ โครุเนะ (コルネ) เป็นขนมปังหวานชนิดหนึ่งที่ได้รับการคิดค้นขึ้นในญี่ปุ่น แป้งขนมปังจะถูกห่อเป็นรูปหอยสังข์จากนั้นนำไปอบ แล้วจึงเติมครีม หากเติมครีมช็อกโกแลตจะเรียกว่า ช็อกโกโคโรเนะ (チョココロネ) และหากเติมครีมคัสตาร์ดจะเรียกว่า ครีมโคโรเนะ (クリームコロネ)
เชื่อกันว่าชื่อนี้มาจาก คำว่า cornet ในภาษาฝรั่งเศส ที่แปลว่า "เขาสัตว์" หรืออาจมาจากคำว่า cornet ในภาษาอังกฤษ ซึ่งหมายถึงเครื่องดนตรีทองเหลือง กล่าวกันว่ามีมาตั้งแต่ยุคเมจิ แต่ยังไม่เป็นที่ทราบแน่ชัดว่าใครเป็นคนคิด
ลักษณะ

ต่างจากขนมปังครีม หรือ ขนมปังช็อกโกแลต ซึ่งอบหลังจากที่ครีมถูกยัดเข้าไปในแป้งแล้ว ครีมที่ใส่ในโคโรเนะจะไม่ได้ถูกอบ ทำให้สามารถเพลิดเพลินกับครีมที่ชุ่มฉ่ำและสดใหม่กว่า
การสร้างโพรงในขนมปังแล้วใส่ครีมลงไปนั้น กล่าวกันว่าเป็นวิธีการทำอาหารแบบญี่ปุ่น ซึ่งต่างไปจากวิธีการทำอาหารแบบตะวันตกที่ต้องนวดครีมลงในขนมปังหรือวางบนแป้งขนมปัง และยังกล่าวกันว่ามีความคล้ายคลึงมันจู
โคโรเนะช็อกโกแลต
หน้าตัดของโคโรเนะ